
Pedagógiai munka és kihívások a Tereskei Zöld Udvar Óvodában

Kutatásom keretében végzett empirikus vizsgálatom során egy speciális sajátosságokkal rendelkező óvoda működését vizsgáltam, ahová főképp hátrányos helyzetű, köztük roma származású gyermekek járnak. Arra törekedtem, hogy a valós helyzetképet tárjam fel és ne csak a működésbe nyerjek betekintést. Célom volt, hogy megismerjem az ott folyó pedagógiai munka gyakorlatát, az óvodai dolgozók attitűdjét és az intézmény kapcsolatrendszerét, mivel az ide járó gyermekek szociokulturális háttere sajátos.
A kvalitatív kutatási módszeren alapuló, félig strukturált szerkezetű kérdésekből álló interjúkat nem csak az óvodai dolgozókkal, hanem a területileg illetékes szakemberekkel és segítőkkel is felvettem. Emellett egy kerekasztal beszélgetést is megvalósítottam, szülői részvétellel, annak érdekében, hogy a kutatási területet minél hitelesebben és komplex módon tudjam bemutatni.
Kutatásomat a pedagógiai munkát meghatározó dokumentumok elemzése is segítette, mely során számos hiányosságot tártam el. A helyi Pedagógiai Program, mely egy nyilvánosan közzétett dokumentum és tartalmazza a roma nemzetiségi nevelés célkitűzéseit is, valójában csak formális része a működésnek. A roma kulturális nevelés helyett, az otthoni környezet hiányosságaiból eredő hátrányok felzárkóztatása kap hangsúlyt. Ezzel szemben viszont nagyon kevés, a szakember által végzett fejlesztésben részesülő gyermekek.
Összeségében véve, a számos működési hiányosság mellett, pozitívum szinte alig volt fellelhető a kutatási területen folytatott vizsgálat során. Megállapítást nyert, hogy nem élnek a helyi kapcsolatrendszer adta lehetőségekkel, pedig a Ceferinó házzal való együttműködés nagyban segítené a szülőkkel való kapcsolattartás lehetőségét is.
Célom, hogy a problémák feltárása, megvilágítása révén az intézmény működése javítható legyen és szakmai körökben, akár más hasonló jellegű, de jó működési stratégiát kialakító óvodával a tapasztalatcsere és együttműködés is megvalósulhasson.



